Amed de vizêr polîsan reyna hêrişê çalakwananê grevê vêşanîye kerd, 50 tenî destbend kerdî. Îdarekaranê HDPyî veng da şarê Amedî û hemeyê şarê Amedî dawetêvernîya banê HDPyî kerdî.
Amed de vizêr rixmê hêrişê polîsan, newe ra seba wedartişê tecrîdê serê Rayberê Şarê Kurdî Abdullah Ocalanî û paştîdayîşê çalakîya Leyla Guvene grevê vêşanîye ame destpêkerdene. Polîsan hetê şanî de hêrişê zereyê banê HDPyî kerd û hemeyê çalakwanan destbend kerdî.
Parlamentera HDPyî ya Amedî Remzîye Tosune verba polîsan vinderte û va ke: “Nê hêrişê şima  bêhuqûqî yê.‘‘
Wexto ke polîsan calakwanan berdêne, hemeyê înan  sloganê xoverdayîşî eştî. Hetê bînî ra polîsan dormaleyê banê HDPyî zî girewtî binê ablûqa û nêverdenê ke tu kesverê banê HDPyî de bivindero.
